
KRETINGOS RAJONO SAVIVALDYBĖS taryba
sprendimas

DĖL KRETINGOS RAJONO SAVIVALDYBĖS TARYBOS 2009-06-30 SPRENDIMO NR.T2-195 „DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ“ PAKEITIMO ir papildymo 


2009 m. rugsėjo 24 d.  Nr. T2-269
Kretinga

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Kretingos rajono savivaldybės taryba n u s p r e n d ž i a: 

1. Pakeisti Kretingos rajono savivaldybės tarybos 2009-06-30 sprendimu Nr.T2-195 „Dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą“ patvirtintų Kretingos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų 8.4 papunktį, 18 ir 19 punktus ir juos išdėstyti taip: 


1.1. „8.4. fizinio asmens deklaruota ar faktinė gyvenamoji vieta ir kartu gyvenantieji šeimos nariai ar asmenys, deklaravę gyvenamąją vietą ar faktiškai gyvenantys.“;

1.2. „18. Gyventojui, deklaravusiam arba seniūnui nurodžius faktinę gyvenamąją vietą Kretingos rajone einamaisiais mokestiniais metais iki einamojo mėnesio 15 dienos, vietinė rinkliava skaičiuojama nuo einamojo mėnesio pradžios, o deklaravusiam arba seniūnui nurodžius faktinę gyvenamąją vietą po einamojo mėnesio 15 dienos, vietinė rinkliava skaičiuojama nuo ateinančio mėnesio 1 dienos.“;

1.3. „19. Gyventojui, išvykusiam iš Kretingos rajono per mokestinius metus ir gavusiam iš Gyventojų registro tarnybos arba seniūnijos, kurioje faktiškai gyveno iki išvykimo, patvirtinimą apie jo gyvenamosios vietos pasikeitimą, vietinė rinkliava perskaičiuojama nuo išvykimo mėnesio 1 dienos, jeigu asmuo išvyko iki 15 d., ir nuo ateinančio mėnesio 1 d., - jeigu asmuo išvyko po 15 d.“.


2. Papildyti sprendimo 3 punktą 3.8 papunkčiu ir jį išdėstyti taip:


„3.8. Faktinė gyvenamoji vieta – vieta, kur asmuo nuolat ar daugiausia gyvena, laikydamas tą vietą savo asmeninių, socialinių ar ekonominių interesų buvimo vieta.“. 

3. Sprendimą paskelbti rajono spaudoje.

Savivaldybės meras



                              Juozas Mažeika 
Povilas Černeckis

